stanford-oval/wikipedia huggingface dataset:
Lenny Montana

Lenny Montana suunnilleen vuonna 1955.
Lenny Montana (syntyjään Leonardo Passafaro, 13. maaliskuuta 1926 – 12. toukokuuta 1992) oli yhdysvaltalainen näyttelijä. Hän esiintyi Luca Brasin roolissa elokuvassa Kummisetä (1972). Muita elokuvia, joissa Montana esiintyi, olivat muiden muassa Superhulttio (1979), The Big Brawl (1980) ja Blood Song (1983). Hän kuoli 66-vuotiaana sydänkohtaukseen Italiassa. Jo ennen näyttelijänuraansa Montana oli saavuttanut tunnustusta showpainijana.
Aiheesta muualla

Lenny Montana Internet Movie Databasessa. (englanniksi)
Laplacen matriisi

Verkkoteoriassa Laplacen matriisi eli Kirchhoffin matriisi on verkon matriisiesitys. Tätä voidaan käyttää verkon virittäjäpuun laskemiseen.
Määritelmä

Verkon G Laplacen matriisi on määritelmän mukaan
missä D on G:n astematriisi ja A on G:n vierusmatriisi.
Tarkemmin, olkoon G annettu n-solmuinen verkko. Tällöin
Suunnatuille verkoille voidaan käyttää joko särmien sisä- tai ulkoastetta tilanteesta ja sovelluksesta riippuen.
Lex Gillette

| Mitalit | Mitalit | Mitalit |  |
| --- | --- | --- | --- |
|  Lex Gillette  |  Lex Gillette  |  Lex Gillette  |  |
Maa:  Yhdysvallat
Miesten vammaisyleisurheilu, F11-luokka
|  Paralympialaiset  |  Paralympialaiset  |  Paralympialaiset  |  |
|  Hopeaa | Ateena 2004 | pituushyppy |  |
|  Hopeaa | Peking 2008 | pituushyppy |  |
|  Hopeaa | Lontoo 2012 | pituushyppy |  |
| MM-kilpailut   | MM-kilpailut   | MM-kilpailut   |  |
|  Kultaa | Lyon 2013 | pituushyppy |  |
|  Kultaa | Doha 2015 | pituushyppy |  |
|  Hopeaa | Lyon 2013 | kolmiloikka |  |
|  Hopeaa | Lyon 2013 | 4×100 metriä |  |
|  Pronssia | Christchurch 2011 | kolmiloikka |  |
Elexis LaVelle ”Lex” Gillette (s. 19. lokakuuta 1984 Kinston, Pohjois-Carolina) on yhdysvaltalainen vammaisyleisurheilija, joka kilpailee F11-luokassa pääosin pituushypyssä ja kolmiloikassa. 188 senttimetriä pitkä ja 79 kilogrammaa painava Gillette pitää hallussaan luokkansa maailmanennätystä 677. Gillette on syntymästään asti kärsinyt toistuvista silmän verkkokalvon irtaumista ja nykyisin hän on täysin sokea. Gilletten avustajana toimii Wes Williams.
Gillette on saavuttanut kesäparalympialaisista kolme hopeamitalia pituushypystä, vuosilta 2004, 2008 ja 2012. MM-kilpailuista hän on saavuttanut kaksi pituushyppykultaa vuosilta 2013 ja 2015 sekä yhden pikaviestihopean ja yhden kolmiloikkahopean ja -pronssin. Vuoden 2015 MM-kilpailuissa Gillette hyppäsi yhden hypyistään pituushyppylaatikon ulkopuolelle, mutta voitti silti kultaa.
Gillette on julkaissut muusikkona yhden singlen, On the Stagen, vuonna 2012. Hän toimii myös motivoivana puhujana.
Kuolema käy kuusi beessä

| Kuolema käy kuusi beessä |
| --- | --- |
Ohjaaja:  Mika Ripatti
Käsikirjoittaja:  Henri Kapulainen, Iiro Küttner
Pääosat:  Inkeri Nylund, Harri Hyttinen, Miitta Sorvali, Susanna Westerholm, Boris Babitzin
Valmistustiedot
Valmistusmaa:  Suomi
Tuotantoyhtiö:  Ars Visualis
Ensi-ilta:  16. heinäkuuta 1993
Kesto:  56 min
Aiheesta muualla
IMDb 
Elonet
Infobox OKNimi-testi OK: 
Kuolema käy kuusi beessä eli Isoäiti helvetistä on Mika Ripatin ohjaama vajaan tunnin mittainen splatter-kauhukomedia vuodelta 1993. Sen ovat käsikirjoittaneet Henri Kapulainen ja Iiro Küttner, ja sen pääosissa näyttelevät Miitta Sorvali, Harri Hyttinen ja Inkeri Nylund.
Juoni

Tammelaisen perhe alkaa tuhlata perintörahoja heti, kun isoäiti kuolee syntymäpäivillään. Mutta kun perhe palaa kaupunkireissulta, on isoäiti taas hengissä ja valmiina puolustautumaan. Pian kuolema alkaa vierailla Tammelaisten osoitteessa 6B sangen taajaan.
Vastaanotto

Kuolema käy kuusi beessä sai tuoreeltaan nihkeitä kritiikkejä. Demarin Pertti Lumirae näki siinä kehityskelpoisia ideoita mutta sanoi kokonaisuuden käyvän väsyttäväksi irtojäsenineen ja ”sisälmysluetteloineen”. Helsingin Sanomien Kati Sinisalon mielestä parasta rujossa elokuvassa on ”zombiemummon arkisennaseva dialogi”.
Elokuva esitettiin Yle Teemalla 25. syyskuuta 2014.
Aiheesta muualla

Kuolema käy kuusi beessä Internet Movie Databasessa (englanniksi)
Kuolema käy kuusi beessä Elonet.
Lenny von Dohlen

Lenny Von Dohlen (22. joulukuuta 1958 – 5. heinäkuuta 2022) oli yhdysvaltalainen näyttelijä, joka tunnetaan parhaiten Harold Smithin roolista Twin Peaks -televisiosarjassa ja elokuvassa Twin Peaks – Tuli kulje kanssani. Hän on myös näytellyt Yksin kotona 3 -elokuvassa roistoa nimeltä Mr. Jernigan.
Aiheesta muualla

Lenny von Dohlen Internet Movie Databasessa. (englanniksi)
Lenny von Dohlen Elonetissä.
Latam Cargo Chile

| Latam Cargo Chile |
| --- | --- |

 IATA: UC  –  ICAO: LCO 
Kutsukoodi:  LAN CARGO
Perustettu:  1929
Laivaston koko:  5
Kohteiden määrä:  22
Emoyhtiö:  LATAM Airlines Group
Kotipaikka:  Santiago, Chile
Avainhenkilö(t):  Cristian Ureta, toimitusjohtaja
Yhtiön sivut:  
Latam Cargo Chile (IATA: UC, ICAO: LCO, kutsukoodi: LAN CARGO) on chileläis-brasilialaisen LATAM Airlines Groupin omistama rahtilentoyhtiö. Yhtiö lentää rahtilentoja Pohjois- ja Etelä-Amerikan välillä.
Yhtiö on muodostettu kolmesta entisestä rahtilentoyhtiöstä: LAN Chilestä, Ladecosta ja Fast Airista. Latam Cargo Chilen sisaryhtiöitä ovat LATAM Cargo México, LATAM Cargo Brasil ja LATAM Cargo Colombia.
Laivasto

LAN Cargon lentueeseen kuului tammikuussa 2016 seuraavat lentokoneet:
2 Boeing 767-300ERF
3 Boeing 777F
Kärsämäen Kataja

Kärsämäen Kataja on kärsämäkeläinen, Pohjois-Pohjanmaalla toimiva urheiluseura, joka perustettiin vuonna 1933.
Toiminta

Seuralla on vajaat 400 jäsentä ja sen lajivalikoimaan kuuluvat yleisurheilu, pesäpallo, suunnistus, hiihto, jalkapallo, sekä lentopallo. Kullekin lajille on seurassa oma jaosto jotka vastaavat käytännön toiminnasta, jaostot nimittää seuran vuosittainen yleiskokous. Seura omistaa oman urheilutalon, Katajan, jossa liikunnan lisäksi järjestetään suosittuja lavatansseja.
Aiheesta muualla

Seuran kotisivut (Arkistoitu – Internet Archive)
Lenny Wilkens

Wilkens vuonna 1968
Wilkens vuonna 2013
Leonard Randolph "Lenny" Wilkens (s. 28. lokakuuta 1937) on yhdysvaltalainen koripalloilija ja koripallovalmentaja. Hänet on kelpuutettu kummassakin ominaisuudessa Basketball Hall of Fameen: ensin pelaajana vuonna 1989, sittemmin valmentajana vuonna 1998.
Wilkens on opiskellut Providence Collegessa Rhode Islandissa.
NBA

Wilkens aloitti NBA-uransa vuonna 1960 ja vetäytyi pelaajana vuonna 1975. Hän osallistui yhdeksään NBA:n tähdistöotteluun ja oli sen MVP (Most Valuable Player) 1971. Hänen ammattilaisseurojaan olivat Atlanta Hawks, Seattle SuperSonics, Cleveland Cavaliers ja Portland Trail Blazers. Hän on sittemmin toiminut päävalmentajana seuraavissa ammattilaisseuroissa:
Seattle SuperSonics (1969–1972; 1977–1985)
Portland Trail Blazers (1974–1976)
Cleveland Cavaliers (1986–1993)
Atlanta Hawks (1993–2000)
Toronto Raptors (2000–2003)
New York Knicks (2004–2005)
Seattle SuperSonics jäädytti hänen pelipaitansa numeron vuonna 1979.
Lennätinkasvit

| Lennätinkasvit |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Lennätinkasvit Codariocalyx  Hassk.
Katso myös
   Lennätinkasvit Commonsissa 
Infobox OKNimi-testi OK: 
Lennätinkasvit (Codariocalyx) on hernekasvisuku, johon kuuluu kaksi lajia: Codariocalyx gyroides ja lennätinkasvi (Codariocalyx motorius). Ne ovat pensaita joita kasvaa alkuperäisenä Etelä- ja Kaakkois-Aasiassa. Lennätinkasvi tunnetaan myös huonekasvina.
Aiheesta muualla

Finto: Kassu – Kasvien suomenkieliset nimet: Codariocalyx
Lillen piiritys

Lillen piiritys oli toisessa maailmansodassa 28.–31. toukokuuta 1940 käyty taistelu, jossa Saksan 4., 5., 7. panssaridivisioonan ja 7., 217., 253. ja 267. jalkaväkidivisioonan joukot piirittivät 40 000 Ranskan 1. armeijan sotilasta Lillen kaupunkiin. Taistelu päättyi 31. toukokuuta, kun Ranskan armeijan komentajat kenraali Molinié ja eversti Aizier neuvottelivat antautumisesta kunnioittaakseen kaupungin puolustajia ja lähiöitä. Antautuminen pantiin täytäntöön 1. kesäkuuta. Taistelun seurauksena useita liittoutuneiden osastoja onnistui pakenemaan Dunkerqueen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Siege of Lille (1940)
Merkinnän syy: liitäntä sotaan puuttuu eli tausta. Samoin taisteluiden kuvaus ja seuraukset kokonaisuutena.
Kesku-Saparo

| Kesku-Saparo |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°39′58″N, 24°14′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Vähä-Saparoon 
Järvinumero:  35.721.1.013
Mittaustietoja
Pinnankorkeus:  144 m  
Rantaviiva:  0,99 km  
Pinta-ala:  3,136 ha  
Saaria:  ei saaria 
 fiKesku-Saparo 
Kesku-Saparo  on Pirkanmaalla Orivedellä  sijaitseva järvi.
Maantietoa

Järven pinta-ala on 3,1 hehtaaria ja se on 400 metriä pitkä ja 150 metriä leveä. Se on metsäjärvi, joka sijaitsee viisi kilometriä Oriveden kaskustaajamasta. Järvellä ei ole kartan mukaan saaria ja se on autio. Sen rantaviivan pituus on 1,0 kilometriä ja sen rannat ovat metsämaata. Valtatieltä 9 tulee järven pohjoispuolelle metsäautotie.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 144 metriä mpy. Siihen on johdettu kaksi metsäojaa, joista pohjoisrantaan laskee Iso-Saparon laskuoja. Järven oma laskuoja lähtee järven eteläpäästä ja se laskee Vähä-Saparon kautta virrattuaan Koskuenjärveen. Tämä laskee vuorostaa lopuksi Längelmäveden Pappilanselkän.
Historiaa

Vuoden 1956 peruskartassa järven nimi oli kartassa Iso Saparo, mutta seuraavassa vuoden 1977 kartassa sitä kutsuttiin Kesku-Saparoksi.
Kurkilampi (Rautalampi)

| Kurkilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°39′46″N, 26°38′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.031
Mittaustietoja
Pinnankorkeus:  97,2 m  
Pituus:  340 m  
Leveys:  120 m  
Rantaviiva:  0,761 km  
Pinta-ala:  2,32 ha  
Suurin syvyys:  4,3 m  
Saaria:  ei saaria 
 fiKurkilampi 
Kurkilampi  on Pohjois-Savossa Rautalammilla  Pakarilan lähellä sijaitseva lampi.
Maantietoa

Lampi on 340 metriä pitkä, 120 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 97,2 metriä mpy.
Kurkilampi (Petäjävesi, Naulaperä)

| Kurkilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°21′01″N, 25°14′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  Koskelanjoki Ala-Meroseen 
Järvinumero:  14.549.1.009
Mittaustietoja
Pinnankorkeus:  167 m  
Pituus:  130 m  
Leveys:  60 m  
Rantaviiva:  0,196 km  
Pinta-ala:  0,255 ha  
Saaria:  ei saaria 
 fiKurkilampi 
Kurkilampi  on Keski-Suomessa Petäjävedellä Naulaperän lähellä sijaitseva lampi.
Maantietoa

Lampi on 130 metriä pitkä, 60 metriä leveä, ja sen pinta-ala on 0,3 hehtaaria. Lammella ei ole kartan mukaan saaria. Sen rantaviivan pituus on 200 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Merovenjoen valuma-alueeseen (14.549) se kuuluu. Lammen vedenpinnan korkeus on 167 metriä mpy.
Kurkilampi (Petäjävesi, Heikkilänperä)

| Kurkilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°23′08″N, 25°14′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  suo-oja Hallajokeen 
Järvinumero:  14.549.1.012
Mittaustietoja
Pinnankorkeus:  188,7 m  
Pituus:  270 m  
Leveys:  150 m  
Rantaviiva:  0,722 km  
Pinta-ala:  3,078 ha  
Tilavuus:  0.000062 km³ 
Keskisyvyys:  2,01 m  
Suurin syvyys:  4 m  
Saaria:  ei saaria 
 fiKurkilampi 
Kurkilampi  on Keski-Suomessa Petäjävedellä Heikkilänperän lähellä sijaitseva lampi.
Maantietoa

Lampi on 270 metriä pitkä, 150 metriä leveä, ja sen pinta-ala on 3,1 hehtaaria. Lammella ei ole kartan mukaan saaria. Lammen tilavuudeksi on saatu 61 800 kuutiometriä. Sen keskisyvyys on 2,0 metriä ja suurin syvyys on 4,0 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Merovenjoen valuma-alueeseen (14.549) se kuuluu. Lammen vedenpinnan korkeus on 188,7 metriä mpy.
Levykauppa

Saksalainen levykauppa Bonnissa vuonna 1988. Liikkeiden tarjonta koostui tuolloin pitkälti vinyylilevyistä.
Levykauppa on yksityisille ihmisille suunnattu liikeyritys, joka myy pääartikkelinaan musiikkitallenteita. Nimi levykauppa juontaa juurensa ajalta, jolloin niissä myytiin lähinnä vinyyliäänilevyjä. Nykyään suuri osa levykauppojen myynnistä tulee CD-levyistä ja DVD-elokuvista. Valtaosa levykaupoista on pieniä yrityksiä, joista monet myyvät sekä uusia että käytettyjä äänitteitä.[lähde? ]
Kurkilampi (Soini)

| Kurkilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°47′05″N, 24°23′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.674.1.043
Mittaustietoja
Pinnankorkeus:  212,1 m  
Pituus:  140 m  
Leveys:  80 m  
Rantaviiva:  0,397 km  
Pinta-ala:  1,044 ha  
Saaria:  ei saaria 
 fiKurkilampi 
Kurkilampi  on Etelä-Pohjanmaalla Soinissa  Korkeaperän lähellä sijaitseva lampi.
Maantietoa

Lampi on 140 metriä pitkä, 80 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Lammen vedenpinnan korkeus on 212,1 metriä mpy.
Lex Immers

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alexander Ricard Immers
Syntymäaika: 8. kesäkuuta 1986
Syntymäpaikka: Haag, Alankomaat
Pelipaikka: hyökkäävä keskikenttäpelaaja
Pituus: 187 cm
Seura
Seura:  Feyenoord
Pelinumero: 10
Junioriseurat
:  LENS
:  DSO
:  Vredenburch
–2007:  ADO Den Haag
Seurat
| Vuodet | Seura | O | (M) |
| 2007–2012 |  ADO Den Haag | 145 | (25) |
| 2012– |  Feyenoord | 81 | (28) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2015.
Alexander Ricard ”Lex” Immers (s. 8. kesäkuuta 1986 Haag) on alankomaalainen jalkapalloilija, joka edustaa Eredivisiessä pelaavaa Feyenoord Rotterdamia. Oikeajalkainen Immers on pelipaikaltaan hyökkäävä keskikenttäpelaaja.
Ura

Immers debytoi kasvattajaseuransa ADO Den Haagin edustusjoukkueessa Alankomaiden toiseksi korkeimmalla sarjatasolla elokuussa 2007. Kauden 2007–2008 jälkeen seura nousi Eredivisieen ja Immers teki pääsarjadebyyttinsä syyskuussa 2008 De Graafschapia vastaan. Avausmaali Eredivisiessä syntyi saman vuoden lokakuussa FC Volendamia vastaan. Immers edusti ADO Den Haagia vuoteen 2012 asti tehden parhaimmalla kaudellaan eli kaudella 2011–2012 Eredivisiessä kahdeksan maalia.
Heinäkuussa 2012 Immers siirtyi kasvattajaseurastaan Eredivisien perinneseuraan Feyenoord Rotterdamiin. Debyytti seuran paidassa Eredivisiessä tapahtui elokuussa 2012 FC Utrechtia vastaan ja avausmaali syntyi vielä samassa kuussa Heracles Almeloa vastaan. Ensimmäisellä kaudellaan seurassa Immers pelasi 32 ottelua, joissa syntyi 12 maalia. Toisella kaudellaan eli kaudella 2013–2014 maaleja tuli saman verran, mutta otteluita yksi enemmän. Myös kaudella 2014–2015 Immers on kuulunut seuran avainpelaajiin.
Käännös suomeksi
Lieksan terveysasema

| Lieksan terveysasema |
| --- | --- |
Osoite:  Korpi-Jaakonkatu 21, 81700 Lieksa
Sijainti:  Lieksa
Koordinaatit:  63.31845°N, 30.03147°E
Valmistumisvuosi:  1980
Runkorakenne:  betoni
Julkisivumateriaali:  tiili
Kerrosluku:  2
Bruttoala:  6 895 m2 
Terveysasemien vastaanotot - Palvelupaikat - Lieksa - Lieksan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lieksan terveysasema on pohjoiskarjalaisessa Lieksan kaupungissa sijaitseva julkisen palvelun terveysasema. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).
Lieksan kaksikerroksinen, tiiliverhoiltu terveyskeskusrakennus on vuodelta 1980. Loppukesällä 2020 uutisoitiin, että Lieksaan on päätetty rakentaa uusi terveysasema. Se rakennetaan uuteen osoitteeseen kaupungin keskusta-alueelle ja samaan yhteyteen tulee noin 25-paikkainen terveyskeskussairaala. Vanha terveysasema tullaan purkamaan pois.
Terveysasema on avoinna arkisin.  Terveysaseman ollessa suljettuna, Lieksasta voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso).
Aiheesta muualla

Lieksan terveysasema (suomi.fi)
Levykeasema

Muun muassa Commodore 128 - tietokoneessa käytetty ulkoinen Commodore 1571.
PC-koneen 3,5 tuuman laajennuspaikkaan sopiva 3,5 tuuman levykeasema.
Levykeasema on magneettisuutta hyväkseen käyttävä massamuistilaite. Levykeasemat olivat 1970–1990-luvuilla yleisesti käytössä tietokoneissa.
Levykeasema lukee ja kirjoittaa levykkeitä ja siten mahdollistaa tiedon siirtämisen pysyvässä muodossa paikasta toiseen ja eri koneiden välillä sekä tiedon säilyttämisen senkin jälkeen kun kone sammutetaan. Tieto tallennetaan levyn pyöriessä levykkeen urille (engl. track) siirtämällä luku-/kirjoituspäätä eri etäisyydelle levykkeen keskustasta. Urien sisältö koostuu sektoreista (engl. sector). Levykkeiden yleisimmät koot ovat 8″ (noin 203 mm), 5,25″ (noin 133 mm) ja 3,5″ (noin 89 mm) aikajärjestyksessä vanhimmasta uusimpaan. Koska 5,25″ levykkeitä on kutsuttu lerpuiksi ja 3,5″ levykkeitä korpuiksi, käytössä ovat olleet myös nimitykset lerppuasema ja korppuasema.
Kotitietokoneissa käytettiin usein omaan koteloonsa asennettuja ulkoisia levykeasemia, jotka muun muassa Commodore 64:ssa kytkettiin koneeseen sarjakaapelilla. Uudemmissa 16/32-bittisissä koneissa kuten Amiga ja muissa saman sukupolven koneissa 3,5″ levykeasema oli vakiovaruste ja usein sijoitettu laitteen sivuun. Samaa järjestelyä käytettiin useissa kannettavissa tietokoneissa. Tornimallisissa PC-koneissa levykeasema asennetaan vapaaseen 3,5 tai 5,25 tuuman laajennuspaikkaan koneen kotelon etuosaan. Jollei laajennuspaikkaa voida käyttää, voidaan käyttää ulkoista levykeasemaa.
Optiset asemat, jotka lukevat ja mahdollisesti myös kirjoittavat CD-, DVD- tai Blu-ray-levyjä, sekä USB-muistit ja muistikortit ovat käytännössä syrjäyttäneet levykeasemat. Myös optiset levyasemat asennetaan levykeasemista periytyviin 5,25 tuuman laajennuspaikkoihin.
Levykuva

Levykuva (engl. disk image) on tiedosto, johon on tallennettu koko sisältö ja rakenne massamuistista, kuten CD-, DVD- tai kiintolevyltä. Levykuvan ei kuitenkaan tarvitse olla suoraan peräisin tällaiselta tallennusvälineeltä vaan se voidaan luoda myös keinotekoisesti. Sen avulla voidaan esimerkiksi valmistaa toimiva CD-levy, jos levykuva on siihen sopivaa tyyppiä.
Levykuvia on perinteisesti käytetty tiedon varmuuskopiointiin, asennuslevyjen jakamiseen, levyjen kloonaamiseen ja esimerkiksi vaurioituneen kiintolevyn sisällön pelastamiseen. Niiden avulla voidaan myös siirtää vaikkapa DVD-elokuva kiintolevylle levykuvana ja katsoa se sieltä lataamalla. Levykuvien käsittelyyn on olemassa erilaisia ohjelmia, joilla niitä voidaan polttaa CD/DVD-levylle tai asentaa virtuaalisiin asemiin, joilla niiden sisältöä voidaan käyttää. Esimerkiksi Daemon Tools -ohjelmalla voidaan luoda CD- ja DVD-levyistä levykuvia ja ajaa näitä ohjelman tekemissä virtuaalisissa asemissa aivan kuten oikeitakin levyjä.
Lien ryhmä

Kompleksitason ympyrä, jonka keskipiste on 0 ja säde 1, on Lien ryhmä.
Matematiikassa Lien ryhmä on (reaalinen tai kompleksinen) monisto ja samalla ryhmä, jonka tulo ja käänteisalkio ovat analyyttisiä kuvauksia. Nämä ovat tärkeitä työkaluja matemaattisessa analyysissa sekä myös fysiikassa ja geometriassa, sillä ne kuvaavat analyyttisten rakenteiden symmetriaa. Lien ryhmät otti käyttöön norjalainen matemaatikko Sophus Lie vuonna 1870 tutkiakseen differentiaaliyhtälöitä.
Siinä missä euklidinen avaruus  \mathbf {R} ^{n} on reaalinen Lien ryhmä (jonka laskutoimitus on vektorien yhteenlasku), tyypillisempiä esimerkkejä Lien ryhmistä ovat Lien matriisiryhmät eli kääntyvien matriisien ryhmät (laskutoimituksenaan matriisien kertolasku): Esimerkiksi SO(3), 3-ulotteisen avaruuden kaikkien kiertojen avaruus on Lien matriisiryhmä.
Lenny White

| Lenny White |
| --- | --- |

Henkilötiedot
Syntynyt: 19. joulukuuta 1949 New York, Yhdysvallat
Ammatti:  muusikko, säveltäjä
Muusikko
Aktiivisena:  1970–
Tyylilajit:  jazz, fuusiojazz, jazz-rock, rock
Soittimet:  rummut
Yhtyeet:  Return To Forever
Levy-yhtiöt:  Elektra Records ja Nemperor Records 
Aiheesta muualla
www.lennywhite.com
  [ Muokkaa Wikidatassa ] [ ohje ]  
Lenny White ja Stanley Clarke esiintymässä vuonna 1976.
Lenny White (oik. Leonard White III, s. 19. joulukuuta 1949, New York) on yhdysvaltalainen jazzia ja rockia soittava rumpali.
Rumpalina itseoppinut White aloitti uransa New Yorkin paikallisissa yhtyeissä ja soitti usein esimerkiksi Jackie McLeanin kanssa 1960-luvun lopulla. Vuonna 1969 hän oli kohonnut muusikkopiireissä jo niin korkeaan asemaan, että pääsi mukaan Miles Davisin kuuluisalle Bitches Brew levylle. Vuosina 1973–1976 White oli mukana Chick Corean Return to Forever -fuusioyhtyeessä. Nämä Corean ja Davisin kanssa tehdyt levyt ovat levytykset, joista White parhaiten tunnetaan. Return to Foreverin riveissä White sävelsi myös muutamia kappaleita. Yhtyeen lopettamisen jälkeen vuonna 1976 White julkaisi kaksi soololevyä Atlantic -yhtiölle, joista etenkin Venusian Summer on saanut hyviä arvioita, joskin levyä on nykyään vaikea löytää.
Tämän jälkeen White on soittanut esimerkiksi yhtyeissä Twenniynine, Jamaica Boys, Echoes of the Era sekä Griffith Park. Vuosien varrella hän on työskennellyt esimerkiksi Freddie Hubbardin, Joe Hendersonin, Woody Shaw'n, Gato Barbierin, Gil Evansin, Stanley Clarken sekä Stan Getzin kanssa. Lenny White.jpg
Diskografia

1975: Venusian Summer (Nemperor)
1976: Big City (Nemporer)
1977: The Adventures of Astral Pirates (Elektra)
1978: Streamline (Elektra)
1979: Best of Friends (Elektra)
1980: 29 (Elektra)
1983: Attitude (Wounded Bird)
1983: In Clinic (DCI)
1995: Present Tense (Hip Bop/Koch)
1996: Renderers of Spirit (Hip Bop Essence)
1999: Edge (Hip Bop Essence)
2002: Collection (Hip Bop)
2004: Tribute to Earth, Wind, and Fire (Trauma)
Aiheesta muualla

Whiten kotisivut (Arkistoitu – Internet Archive)